Den store kjærligheten

Den store kjærligheten (original tysk tittel: Die große Liebe, også kjent i Norge som Hanna Holberg) er et tysk romantisk krigsdrama fra 1942 regissert av Rolf Hansen. Hovedrollene spilles av Zarah Leander og Viktor Staal.

 Handling 
Den attraktive Oberleutnant Paul Wendlandt er stasjonert i Nord-Afrika som jagerfly-pilot. Når han var i Berlin for å levere en rapport, får han en dags permisjon, og på scenen til teateret "Skala" ser han en populær dansk sangerinne Hanna Holberg. Etter forestillingen er slutt, følger han henne hjem. Hanna gjengjelder hans romantiske følelser, men etter en natt må Paul umiddelbart tilbake til fronten. Det følger en lang rekke misforståelser, og den ene tapte muligheten etter den andre.

Mens Hanna forgjeves venter på livstegn fra Paul, flyr han oppdrag i Nord-Afrika. Når han forsøker å besøke henne i Berlin-leiligheten hennes, er hun på konsert i Paris. Men deres følelser vekker misunnelse hos komponisten Rudnitzky, som også er forelsket i Holberg. I et brev ber Paul henne om å gifte seg med ham. Men når han endelig kan besøke henne, blir han kalt ut på oppdrag natten før bryllupet. Hanna, skuffet, reiser til Roma. Paul klarer å få tre ukers permisjon og følger Hanna til Roma. Men bryllupet må fremdeles utsettes. Alle problemene fører til en krangel, og Paulus er redd for at han har mistet henne for alltid. 

Om filmen
Filmen ble produsert av UFA som en propagandafilm for det tredje riket. Den var svært populær og var den mest økonomisk innbringende fimen laget i Tyskland under andre verdenskrig.Erwin_Leiser: Nazi Cinema. S. 61. ISBN 0-02-570230-0. Flere av sangene fra den ble slagere som fortsatt er populære i dag.

Medvirkende
 Zarah Leander: Hanna Holberg
 Viktor Staal: Paul Wendlandt
 Grethe Weiser: Käthe, Hannas Zofe
 Paul Hörbiger: Alexander Rudnitzky, Komponist
 Wolfgang Preiss: Oberleutnant von Etzdorf
 Hans Schwarz jr.: Alfred Vanloo, Artist
 Leopold von Ledebur: Herr von Westphal
 Julia Serda: Jenny von Westphal
 Victor Janson: Mocelli, Theaterdirektor
 Agnes Windeck: Hannas Mutter
 Paul Bildt: Oberkellner
 Erich Dunskus: Mann mit Staffelhund
 Olga Engl: Alte Dame im Mietshaus
 Karl Etlinger: Mann mit den Eintrittskarten
 Ilse Fürstenberg: Luftschutzwartin
 Grete Reinwald: Mutter im Luftschutzkeller
 Ewald Wenck: Berliner Taxichauffeur
 Just Scheu: Alfred Vanloos Bruder
 Erna Sellmer: Kartenabreißerin

Musikk i filmen
 Davon geht die Welt nicht unter
 Blaue Husaren (Heut’ kommen die blauen Husaren)
 Ich weiß, es wird einmal ein Wunder gescheh'n
 Mein Leben für die Liebe – Jawohl!

Alle sanger komponert av Ralph Benatzky med tekster av Bruno Balz

 DVD 
Filmen er utgitt på DVD i Tyskland.

Referanser

 Eksterne lenker 


Kategori:Filmer fra 1942
Kategori:Tyske romantiske dramafilmer
Kategori:Tyske krigsfilmer
Kategori:Filmer lagt til Paris
Kategori:Tyske filmer om andre verdenskrig
Kategori:Filmer satt til 1940-årene
Kategori:Filmer lagt til Berlin
Kategori:Sort-hvitt-filmer
Kategori:Tyskspråklige filmer